**Ilgų nuotolių bėgiko Piotro Silkino gimtadienio bėgimo**

**N U O S T A T A I**

**I SKYRIUS**

**TIKSLAS IR UŽDAVINIAI**

1. Varžybų tikslas – populiarinti bėgimą Lietuvoje.

2. Varžybų uždaviniai:

2.1. įtraukti kuo daugiau visuomenės į sportinę veiklą;

2.2. propaguoti turiningą laisvalaikio leidimą, puoselėti kūno kultūrą ir sportą;

2.3. skatinti judėjimą kaip vieną iš pagrindinių sveikatos šaltinių.

**II SKYRIUS**

**VIETA, LAIKAS, DALYVIAI IR NUOTOLIAI**

3. Bėgimas vyks 2022 m. rugpjūčio 6 d. (šeštadienis), Kretingoje (Vasaros estradoje, Maironio g. 15).

4. Ilgų nuotolių bėgiko Piotro Silkino gimtadienio maratonas (42,195 km):

5. Ilgų nuotolių bėgiko Piotro Silkino gimtadienio simbolinis bėgimas (~500 m):

6. Varžybų programa:

6.1. 42,195 km startas 10:00 val.;

6.2. 10 km startas 11:00 val.;

6.3. 3 km startas 12:00 val.;

6.4. 500 m startas 13:00 val.;

7. Bėgimo apdovanojimai ~14:00 val.

8. Ilgų nuotolių bėgiko Piotro Silkino gimtadienio bėgime dalyvauja visi norintys ir užsiregistravę asmenys, pasitikrinę sveikatą arba turintys gydytojo leidimą sportuoti.

9. Už nepilnamečių mokinių sveikatą, elgesį ir kitas pasekmes atsako tėvai ar kiti įgalioti lydėti asmenys.

10. Dalyviai neprieštarauja, kad rezultatai bus skelbiami viešai.

11. Užpildydami registracijos formą dalyviai prisiima visą su dalyvavimu varžybose susijusią riziką, bei įsipareigoja dėl to nereikšti renginio organizatoriams jokių pretenzijų.

12. Kiekvienas dalyvis užsiregistruodamas savaime sutinka, kad renginio organizatoriai visas renginio metu padarytas nuotraukas bei filmuotą medžiagą gali laisvai, be atskiro sutikimo, naudoti rinkodaros tikslais.

13. Dalyviai skirstomi į šias amžiaus grupes bei nuotolius:

|  |  |  |  |  |
| --- | --- | --- | --- | --- |
| **Grupė** | **Mergaitės, moterys (gimusios)** | **Vyrai, berniukai (gimę)** | **Nuotolis** | **Mokestis** |
| **1** | 2010 ir jaunesnės | 2010 ir jaunesni | 500 m | Nemokamai |
| **2** | 2010 ir vyresnės | 2010 ir vyresni | 3 km | 3 Eur |
| **3** | 2010 ir vyresnės | 2010 ir vyresni | 10 km | 3 Eur |
| **4** | Visos norinčios (nuo 18 m.) | Visi norintys (nuo 18 m.) | 42,195 km | 7 Eur |

14. Rezultatai po finišo bus skelbiami: [www.lbma.lt](http://www.lbma.lt), [www.kretinga.lt](http://www.kretinga.lt)

**III SKYRIUS**

**REGISTRACIJA**

15. Išankstinė registracija <http://www.lbma.lt/registracija/> iki 2022-08-05 d. 12:00 val., telefonas pasiteiravimui 8 445 43861 (Erikas Žiubrys).

16. Užsiregistravus iki aukščiau nurodytos datos starto mokestis dalyviams 3 arba 7 Eur.

17. Dalyvio starto mokestis mokamas į Lietuvos bėgimo mėgėjų asociacijos a/s Nr. LT67 7044 0600 0795 7548, banko kodas 70440, AB SEB bankas.

18. Užsiregistravus, bet nesumokėjus starto mokesčio iki 2021-08-04, registracija anuliuojama.

19. Registruojantis varžybų dieną (visoms distancijoms) registracijos mokestis – 10 Eur.

20. Dalyviai registruodamiesi bėgimui privalo teisingai pasirinkti nuotolį, nurodyti savo vardą ir pavardę (lietuviškos raidės), gimimo metus, klubą ar miestą, kuriam atstovauja, elektroninį paštą, telefoną ir namų adresą.

21. Komandos, klubai ir kitos organizacijos gali registruotis pateikdami bendrą paraišką paštu [rezultatai@lbma.lt](mailto:rezultatai@lbma.lt) iki 2021-08-06 d. 23:59.

22. Numerių atsiėmimas 2021-08-06 nuo 8:00 iki 9:30 val. registracijoje Kretingos miesto estradoje.

**IV SKYRIUS**

**NUGALĖTOJŲ NUSTATYMAS IR APDOVANOJIMAS**

23. Varžybos asmeninės, bėgimo nugalėtojai nustatomi pagal pasiektą geriausią rezultatą.

24. Kiekvienoje distancijoje 3 greičiausi bėgikai (atskirai moterys ir vyrai) apdovanojami atminimo prizais.

25. Visi dalyviai sėkmingai įveikę savo pasirinktą distanciją apdovanojami atminimo medaliais.

**V SKYRIUS**

**VADOVAVIMAS IR VYKDYMAS**

26. Bėgimą organizuoja ir vykdo Kretingos rajono savivaldybės administracijos kultūros ir sporto skyrius kartu su Lietuvos bėgimo mėgėjų asociacija.

**VI SKYRIUS**

**TAISYKLIŲ KEITIMAS**

27. Organizatoriai pasilieka teisę tikslinti ar keisti nuostatus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_